Bleiks Bašofs

Bleiks Vorens Bašofs (; dzimis ) ir amerikāņu aktieris, kurš plašāk pazīstams kā Kārls Mārtins seriālā "Pazudušie". Pazīstams arī ar lomām seriālos Judging Amy un Mad Men. Šobrīd aktieris vairs nefilmējas.

 Dzīvesgājums 
Bleiks Bašofs piedzima 1981. gada 30. maijā Filadelfijā, Pensilvānijā, ebreju vecākiem Airīnai un Kenetam Bašofiem. Bleikam ir arī holandiešu, angļu, poļu un vācu saknes.

Deviņu gadu vecumā Bleika vecāki, sekojot skolotāju padomam, nosūtīja viņu uz dziedāšanas nodarbībām. Dziedāšanas skolotāja vēlāk iepazīstināja viņu ar aģentūru, kas reklamēja vietējos izpildītājus. Pateicoties tam, jau desmit gadu vecumā Bleiks Bašofs sāka piedalīties reklāmās un uzstāties teātrī.

 Karjera 
1994. gadā, 13 gadu vecumā, Bleiks debitēja kā aktieris seriālā Lifestories: Families in Crisis, kā arī parādījās seriālu "Likums un kārtība" un The New York Undercover epizodēs. 1995. gadā filmas Bushwhacked galvenās lomas atveidotājs un producents Denjels Stērns pamanīja Bleiku Bašofu un uzaicināja viņu atveidot otrā plāna lomu šajā filmā. Tajā pašā gadā Bleiks atveidoja otrā plāna lomu filmā Big Bully.

No 2001. līdz 2003. gadam aktieris parādījās vienpadsmit seriāla Judging Amy sērijās. Viņš piedalījās arī seriālu "Skaitļi" un "Amulets" epizodēs. 2006. gadā Bleiks Bašofs ieguva otrā plāna Kārla lomu seriāla "Pazudušie" trešajā sezonā. Vēlāk, viņš parādījās arī vairākās ceturtās sezonas sērijās. Vienlaikus 2007. gadā aktieris ieguva galveno lomu Brodvejas iestudējumā Spring Awakening, aizstājot galvenās lomas atveidotāju pēc viņa aiziešanas. Viņš sāka uzstāties tūlīt pēc sava tēla nāves seriālā "Pazudušie". 2008. gada decembrī Bleiku Bašofu šajā iestudējumā nomainīja cits aktieris.

2010. gadā Bleiks Bašofs parādījās vienā seriāla "Grejas anatomija" sērijā un trijās seriāla Mad Men sērijās. Viņa pēdējā loma bija īsfilmā Finding Neighbors. Pēc tam viņš pabeidza aktiera karjeru un tagad dzīvo fermā kopā ar savu partneri.

 Filmogrāfija 

 Lomas filmās 
GadsNosaukumsLoma1995BushwhackedGordijsBig BullyBens1998The New Swiss Family RobinsonTods Robinsons2002Deuces WildAlijas puika"Īpašais ziņojums" (Minority Report)pirmsnozieguma publiskais diktors2008Together Again for the First TimeDžeisons Volderss2013Finding NeighborsDžefs

 Televīzija 
GadsNosaukumsLomaPiezīmes1994Lifestories: Families in CrisisKelvins Mairssērija: A Child Betrayed: The Calvin Maire Story"Likums un kārtība" (Law & Order)Kevinssērija: Second OpinionThe New York UndercoverSaimonssērija: Sins of the Father2002Without a TracePatriks Makkolosērija: Suspect2001—2003Judging AmyĒriks Bleks11 sērijas2003MiraclesČeds Gūdvelssērija: Hand of GodBoston PublicOsvalds/Džozefs O'Šiasērija: Chapter Seventy-Three2004"Amulets" (Charmed)Dankanssērija: The Bare Witch ProjectOne Tree HillGērijs Metisons2 sērijas2005"Skaitļi" (The Numb3rs)Ītans Delpssērija: Scorched2006"NCIS: izmeklēšanas dienests" (NCIS)Džošs Kūperssērija: Sandblast2006—2008"Pazudušie" (Lost)Kārls Mārtins10 sērijas2010"Grejas anatomija" (Grey's Anatomy)Eliots Mejerssērija: Perfect Little AccidentMad MenMarks Kirnijs3 sērijas

 Atsauces 

 Ārējās saites 

Kategorija:1981. gadā dzimušie
Kategorija:Amerikāņu kinoaktieri
Kategorija:ASV televīzijas aktieri